**Hatásvizsgálati lap**

**Előterjesztés, tervezet címe:** **Előterjesztés a hivatalos statisztikáról**

**I. Költségvetési hatások:**

A XXXI. Központi Statisztikai Hivatal fejezet költségvetése tartalmazza az előterjesztésben foglalt - a Központi Statisztikai Hivatal közfeladatainak változásából eredő - intézkedésekhez szükséges költségeket.

**II. Adminisztratív terhek:**

A törvényjavaslatban foglalt, az adminisztratív adatforrások statisztikai célú hasznosítására vonatkozó rendelkezések csökkentik az adatszolgáltatók terheit, mivel lehetővé teszik közvetlen adatgyűjtések meglévő adatforrásokkal történő kiváltását. Emellett a Hivatalos Statisztikai Szolgálaton belüli hatékonyabb koordináció lehetővé teszi a Hivatalos Statisztikai Szolgálat tagjai által végzett tevékenység még nagyobb fokú összehangolását, az átfedések jobb kiküszöbölését, ezáltal is csökkentve a válaszadók terheit.

**III. Egyéb hatások:**

Az előterjesztésben foglaltak hozzájárulnak a versenyképesség növeléséhez a közigazgatási szereplők esetében a hivatalos statisztikai tevékenység jobb minőségű és hatékonyabb ellátása által, illetve a jogszabályok elfogadása biztosítja az európai statisztikákról szóló 223/2009/EK európai parlamenti és tanácsi rendelettel kapcsolatos jogharmonizációs kötelezettség teljesítését. A törvényben foglalt, adminisztratív adatforrások statisztikai célú hasznosítására vonatkozó rendelkezések vállalkozások adminisztratív terheinek csökkentése révén javítják az ország versenyképességét.